D nekkni igan akka, d agdud n lmeḥna ;
Ama da, am da;
Ama da, d aberrani
I yenna Zdak Mulud.
Meɣres 2001, ṭṭfen-aɣ iǧadarmiyen zdat uẓekka n Ssi Muḥend u Mḥend, nefka-yasen lekwaɣeḍ-nneɣ d-ssutren. Ssyen, yenna-yi-d yiwen seg-sen s taɛrabt : Tluleḍ di Bgayet, tzedɣeḍ deg Wehran, d acu i k-id-yewwin ɣer da?!
Yulyu 1993, di Dzayer tamaneɣt, ṭṭfen-aɣ yemsulta, nefka-yasen lekwaɣeḍ-nneɣ d-ssutren. Yenna-yi-d yiwen seg-sen : Tluleḍ deg Bgayet, tzedɣeḍ deg Wehran, d acu k-id-yewwin ɣer da?!
Duǧamber 1983, deg Wehran, ṭṭfen-aɣ iǧadarmiyen, nefka-yasen lekwaɣeḍ d-ssutren, ssyen nudan-aɣ deg wezniq zdat yemdanen, wwin-aɣ di tkeṛṛust alammi d udus-nsen. Ssyen iluɛa-yi-d yiwen seg-sen : Tluleḍ deg Bgayet, d acu i d-yewwin Rebbi-inek ɣer Wehran?!
Deg yebrir 2007, ṭṭfen-aɣ yemsulta deg webrid n Weqbu, nefka-yasen lekwaɣeḍ d-ssutren, dɣa iluɛa-yaɣ-d yiwen seg-sen : Tzedɣem deg Wehran, d acu ken-id-yewwin ɣer da?!
« Sanda tebɣam ad nruḥ »?!!
kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn